**ΦΥλλο ΠΡωτότυπης Εργασίας (ΦΥ.ΠΡ.Ε.)**

**ένα Εκπαιδευτικό και Αξιολογικό εργαλείο για τη δημιουργία ενός Εκπαιδευτικού Σεναρίου**

**(Τσίρος Χ., 2016)**

Περιεχόμενα

Θεωρητικό πλαίσιο…………………………………………………. σελ. 2

Νοητικός χάρτης…………………………………………………..... σελ. 4

Ταυτότητα, Στόχοι, Οδηγίες χρήσης……………………………….. σελ.6

Πίνακας διαβαθμισμένων αξιολογικών κριτηρίων (Ρούμπρικα)…....σελ. 8

Παράρτημα…………………………………………………………..σελ.11

## 1.Θεωρητικό πλαίσιο

Γενικά

Το ΦΥλλο ΠΡωτότυπης Εργασίας (ΦΥ.ΠΡ.Ε.) αποτελεί ένα εκπαιδευτικό και αυτοαξιολογικό εργαλείο σχεδιασμού και κατασκευής ενός Εκπαιδευτικού Σεναρίου.

Το θεωρητικό του υπόβαθρο θεμελιώνεται σε πλήθος από τις σύγχρονες επιστημονικές εκπαιδευτικές και ψυχολογικές θεωρήσεις.

Είναι χρήσιμο τόσο στον Διδάσκοντα, σε κάθε επίπεδο εκπαίδευσης, για τον σχεδιασμό του Εκπαιδευτικού Σχεδίου ενός μαθήματος του όσο και στον Μανθάνοντα για τον σχεδιασμό της ατομική του μελέτης.

Έχει εφαρμοστεί και αξιολογηθεί από τους ίδιους τους εκπαιδευόμενους εκπαιδευτικούς επί σειρά ετών σε όλα τα επίπεδα της τυπικής όσο και της μη τυπικής εκπαίδευσης καθώς και της εκπαίδευσης ενηλίκων, οπότε στη βάση της σχετικής ανατροφοδότησης επιδέχεται συνεχή βελτίωση.

Η ποιότητα της κατασκευής του αυτοαξιολογείται με ένα Πίνακα Διαβαθμισμένων Κριτηρίων (Ρούμπρικα).

Κατασκευή

Το ΦΥ.ΠΡ.Ε. αποτελείται από τα ακόλουθα 7 διαδοχικά στάδια κατασκευής.

Α. Πρώτον, διαβάζοντας σε μία πρώτη ανάγνωση το προς διδασκαλία ή μάθηση κείμενο εντοπίζουμε, υπογραμμίζουμε στο ίδιο και καταγράφουμε στο ΦΥ.ΠΡ.Ε. τις σημαντικότερες λέξεις—κλειδιά, οι οποίες κατά τη αντίληψή μας εμπεριέχουν την ουσία του κειμένου.

Στόχος μας είναι να καλλιεργήσουμε στο διδασκόμενο την κριτική, αναλυτική ικανότητα. Να μάθει πως να επιλέγει το σημαντικό από το πληροφοριακό.

Ζητάμε από το διδασκόμενο να κυκλώσει μέσα στο κείμενο του διδακτικού εγχειριδίου τις λέξεις που κατά την εκτίμησή του εκφράζουν το σημαντικότερο νόημα κάθε (νοηματικής) ενότητας.

Β. Δεύτερον, για κάθε μία από τις ανωτέρω λέξεις-έννοιες αποφασίζουμε το *Μαθησιακό Στόχο, αντικειμενικού τύπου* που θέλουμε να επιτύχουμε είτε σε επίπεδο *Γνώσεων*, είτε *Στάσεων* είτε *Δεξιοτήτων* και καθορίζουμε το αντίστοιχο αρχικό επίπεδο δυσκολίας, το οποίο αργότερα μπορούμε να τροποποιήσουμε ανάλογα με την ανατροφοδότηση που θα πάρουμε.

Στόχος να εντοπιστεί, επιλεγεί ανάλογα με τον *Κυρίαρχο Αισθητηριακό Τύπο* και την *Προτιμώμενη Στρατηγική Μάθησης* ο **ειδικός**, διδακτικός ή μαθησιακός στόχος μας.

Ζητάμε από το διδασκόμενο να αντιστοιχήσει σε κάθε λέξη – κλειδί, που ήδη έχει προεπιλέξει, έναν τουλάχιστον γνωστικό στόχο. Η ανάγκη για σύνδεση της ύλης και με τους στόχους σε επίπεδο στάσεων στόχους έχει ιδιαίτερη βαρύτητα για τα "θεωρητικά" μαθήματα.

Υπενθυμίζουμε ότι τα εν λόγω επίπεδα δυσκολίας έχουν, με σειρά αυξανόμενης δυσκολίας, ως εξής.

α) για τους Γνωστικούς (Mager) : 1. Γνώση (ανάκληση, απομνημόνευση), 2. Κατανόηση (σύλληψη του περιεχομένου), 3. Εφαρμογή (αξιοποίηση γνώσης σε νέες καταστάσεις), 4. Ανάλυση (αποσύνθεση του όλου στα συστατικά του), 5. Σύνθεση (σύνθεση των γνώσεων σε νέο όλο), 6. Αξιολόγηση (κρίση με βάση αντικειμενικά και έγκριτα κριτήρια, αιτιολόγηση) και

β) για τους Συναισθηματικούς (Krathwell) : 1. Πρόσληψη (προθυμία, προσοχή), 2. Αντίδραση (ενεργός συμμετοχή, ικανοποίηση, εθελοντική συμμετοχή), 3. Αξιολόγηση (από απλή αποδοχή μίας αξίας μέχρι δέσμευση), 4. Οργάνωση (ιδεών και αξιών σε σταθερό σύστημα, στάση ζωής), 5. Χαρακτηρισμός με μία αξία ή σύστημα αξιών (που να καθοδηγεί στη συμπεριφορά σταθερά και τυπικά).

Είναι σε αυτό το στάδιο που σχεδιάζουμε και τα αντίστοιχα κριτήρια (ερωτήσεις) αξιολόγησης με τα οποία θα ελέγξουμε αργότερα εάν και κατά πόσο επετεύχθησαν οι επιδιωκόμενοι μαθησιακοί στόχοι, καθορίζοντας με ακρίβεια και σαφήνεια το **Τι** πρέπει να κάνει ο μανθάνων για να μας αποδείξει ότι επέτυχε τον στόχο, **Που** να το κάνει, δηλαδή τις συνθήκες μέσα στις οποίες καλείται να αξιολογηθεί καθώς και το **Πόσο καλά** να το κάνει για να επιτύχει το άριστα. Υπενθυμίζουμε ότι, σύμφωνα με τη σύγχρονη παιδαγωγική αντίληψη, η αξιολόγηση αποσκοπεί στη μάθηση («αξιολόγηση για τη μάθηση» και όχι αξιολόγηση της μάθησης).

Γ. Τρίτον, κατασκευάζουμε ένα *Νοητικό (ή Εννοιολογικό) Χάρτη* τοποθετώντας τις λέξεις-κλειδιά στους κόμβους του και ενεργητικά ρήματα στις μεταξύ τους συνδέσεις (γραμμές) του κόμβου.

Υπενθυμίζουμε ότι ο εννοιολογικός χάρτης αποτελεί ένα από τα πλέον αποτελεσματικά μέσα καλλιέργειας μεταγνωστικών δεξιοτήτων.

Στόχος μας είναι η δημιουργία **εποπτείας** με την οπτικοποίηση μέσω ενός σχεδιαγράμματος – ζωγραφιάς το οποίο θα συνδέει, με τον τρόπο που ο ίδιος ο εμπλεκόμενος θα επιλέξει, ανάλογα με τον Κυρίαρχο **Αισθητηριακό Τύπο** του και με την προσωπική του **εσωτερική αναπαράσταση** (mind map), το **ΤΙ** (δηλαδή λέξεις κλειδιά) με το **ΓΙΑΤΙ** (δηλαδή οι στόχοι) μέσω του **ΠΩΣ** (ανάλογα ρήματα).

Ζητάμε από το διδασκόμενο να σχεδιάσει το πως φαντάζεται ότι συνδέονται εννοιολογικά, χρονολογικά ή σύμφωνα με όποιο άλλο τρόπο αυτός επιλέξει, τις λέξεις κλειδιά μεταξύ τους και με το κύριο θέμα του μαθήματος.

Δ. Τέταρτον, προσθέτουμε στο *Θησαυροφυλάκιο Πνευματικών Αξιών* εκείνες από τις λέξεις-κλειδί που διακρίνονται για την διαχρονική, πνευματική, ηθική ή παιδαγωγική αξία, προκειμένου να συνθέτουμε διαδοχικά ένα πολύτιμο εργαλείο μεταγνωστικής δεξιότητας.

Στόχος είναι η δημιουργία ενός **πνευματικού** θησαυροφυλακίου όπου με τη μορφή ενός ευρετηρίου αξιών θα αποθηκεύονται προς χρήση οι ηθικές, αισθητικές και άλλες πνευματικές αξίες.

Ζητάμε από το διδασκόμενο να καταγράψει στο αλφαβητικό ευρετήριο (τετράδιο) τις έννοιες – αξίες, τις οποίες επέλεξε και την ταυτότητά τους. Το τετράδιο αυτό αποτελεί τμήμα του Ατομικού Φακέλου του (Portfolio).

Ε. Πέμπτον, προσεγγίζουμε το δυσκολότερο ίσως εκπαιδευτικό ενέργημα που είναι η περίληψη μίας ενότητας, με ένα δημιουργικό και εύκολο τρόπο που βασίζεται στα προηγούμενα στάδια.

Στόχος είναι να ασκηθεί ο εμπλεκόμενος στη χρήση ενός πολύτιμου εφοδίου , δηλαδή της ικανότητας:

1] να **ανασυνθέσει** τις λέξεις κλειδιά σε μια περίληψη της ενότητας,

2] να εξαγάγει το κύριο συμπέρασμα (**αξιολόγηση**) και

3] να μπορεί να **αναδιηγηθεί** το μάθημα με το δικό του έγκυρο και μοναδικό τρόπο.

4] να αυξήσει το **Αυτοσυναίσθημά** του (υγιής Αυτοεκτίμηση) που, σύμφωνα με έρευνες, έχει θετική συνάφεια με την επίδοσή του.

Ζητάμε από το διδασκόμενο να γράψει μια περίληψη μεγέθους μιας παραγράφου, χρησιμοποιώντας τις λέξεις – κλειδιά. Με τη βοήθεια του σχετικού κειμένου ή όχι ο εμπλεκόμενος παρουσιάζει το θέμα ενώπιον της ομάδας του.

ΣΤ. Έκτον, συνδέουμε την αποκτηθείσα γνώση με την προσωπική ζωή του μανθάνοντος με τρόπο που να προσφέρει μία νέα οπτική-λύση σε ένα υφιστάμενο ή μελλοντικό πρόβλημα που θα αντιμετωπίσει. Πως η νέα γνώση θα έδινε ή θα δώσει λύση σε ένα πρόβλημα;.

Στόχος να ασκηθεί ο εμπλεκόμενος στην **κατανόηση**, **αφομοίωση** και **διατήρηση** στη μνήμη του της παρεχόμενης γνώσης μέσω της σύνδεσής της με ένα υπαρκτό (τώρα ή στο παρελθόν) ή προτεινόμενο (για το μέλλον) **βιωματικό** γεγονός από την προσωπική ή κοινωνική του ζωή.

Ζητάμε από το διδασκόμενο να ανακαλέσει ή να δημιουργήσει ένα γεγονός και να καταγράψει με τη σειρά τις σκέψεις, τα συν-αισθήματα και τη δράση που βίωσε ή προτείνει σύμφωνα με τη ακολουθία:

«Όπως **σκέπτομαι** έτσι **αισθάνομαι**

Όπως **αισθάνομαι** έτσι **δρω»**


Ζ. Έβδομο, ήρθε η ώρα της ελεύθερης έκφρασης του μανθάνοντος καθώς και της ανατροφοδότησης από την μαθησιακή του πορεία.

Στόχος είναι να εκφράσει ο ίδιος ο εμπλεκόμενος **ελεύθερα** τις σκέψεις, τα συναισθήματα και τις προτάσεις του για όλα τα προηγούμενα.

Επίσης, να δημιουργήσει τις δικές του ερωτήσεις αυτοαξιολόγησης σύμφωνα με τον προσωπικό τρόπο που αντιλαμβάνεται το θέμα και να αναλάβει έτσι την ευθύνη που του ανήκει σχετικά με την μάθηση και την αξιολόγησή του. Τις ερωτήσεις αυτές μπορεί να χρησιμοποιήσει ο διδάσκων για τη αξιολόγηση της μάθησης των διδασκομένων σε επίπεδο τάξης, συλλέγοντας τις ατομικές ερωτήσεις και δημιουργώντας ένα αρχείο για την αξιολόγηση του συνόλου των μανθανόντων.

Ακολουθούν, ενδεικτικώς, νοητικοί χάρτες αναφορικά με το ΦΥ.ΠΡ.Ε από εργασίες φοιτητών

## 2.Νοητικός Χάρτης 1 (inpiration) : ΦΥ.ΠΡ.Ε (Τσίρος Χ., 2015)



Νοητικός Χάρτης 2 : Κόλλια Ηλιάννα, Αναπτυξιακή Ψυχολογία, 2014



Νοητικός Χάρτης 3: Καπαρέλλου Χριστίνα, Αναπτυξιακή Ψυχολογία, 2014

| **Μάθημα:**    **Ενότητα:**  .  **Πηγές:** | *Α.ΣΠΑΙ.Τ.Ε.*  *Ε.Π.ΠΑΙ.Κ.*  *Παράρτημα Πελοποννήσου*  *Διδάσκων: Δρ. Χ. Τσίρος* | **Α/Α Φύλλου:**  **Είδος Φύλλου:** **Θεω. Εμπ. Αξ.**  **Ημερομηνία:**  **Όνομα:**  **Επώνυμο:** |
| --- | --- | --- |

## 3.ΦΥλλο ΠΡωτότυπης Εργασίας (ΦΥ.ΠΡ.Ε.) : Ταυτότητα, Στόχοι και Οδηγίες χρήσης

***Ταυτότητα του ΦΥ.ΠΡ.Ε.***

Το φύλλο πρωτότυπης εργασίας που ακολουθεί σχεδιάστηκε με σκοπό να βοηθήσει τον διδασκόμενο, αλλά και τον διδάσκοντα. Σκοπός είναι η καλλιέργεια των μεταγνωστικών δεξιοτήτων αμφοτέρων.

Ακολουθεί την ενεργητική μέθοδο της καθοδηγούμενης καταγραφής σημειώσεων και συνιστά ένα απαραίτητο διδακτικό και συγχρόνως αυτοαξιολογικό εργαλείο[[1]](#endnote-2). Εντάσσεται στην υλοποίηση των παιδαγωγικών και ερευνητικών στόχων του διδάσκοντα γενικότερα, και στην καινοτομία της διδακτικής του πράξης ειδικότερα.

***Στόχοι και οδηγίες χρήσης***

| **Α. ΛΕΞΕΙΣ – ΚΛΕΙΔΙΑ**  Στόχος μας είναι να καλλιεργήσουμε στο διδασκόμενο την **κριτική, αναλυτική ικανότητα**. Να μάθει πως να επιλέγει το σημαντικό από το πληροφοριακό.  Ζητάμε από το διδασκόμενο να κυκλώσει μέσα στο κείμενο του διδακτικού εγχειριδίου τις λέξεις που κατά την εκτίμησή του εκφράζουν το σημαντικότερο νόημα κάθε (νοηματικής) ενότητας. | **Β. ΔΙΔΑΚΤΙΚΟΙ –ΜΑΘΗΣΙΑΚΟΙ ΣΤΟΧΟΙ[[2]](#footnote-2)**  Στόχος να εντοπιστεί, επιλεγεί ανάλογα με τον *Κυρίαρχο Αισθητηριακό Τύπο* και την *Προτιμώμενη Στρατηγική Μάθησης* ο **ειδικός**, διδακτικός ή μαθησιακός στόχος μας.  Ζητάμε από το διδασκόμενο να αντιστοιχήσει σε κάθε λέξη – κλειδί, που ήδη έχει προεπιλέξει, έναν τουλάχιστον γνωστικό στόχο. Η ανάγκη για σύνδεση της ύλης και με τους στόχους σε επίπεδο στάσεων στόχους έχει ιδιαίτερη βαρύτητα για τα "θεωρητικά" μαθήματα. |
| --- | --- |

**Γ. ΣΧΕΔΙΑΓΡΑΜΜΑ ΜΑΘΗΜΑΤΟΣ**

Στόχος μας είναι η δημιουργία **εποπτείας** με την οπτικοποίηση μέσω ενός σχεδιαγράμματος – ζωγραφιάς το οποίο θα συνδέει, με τον τρόπο που ο ίδιος ο εμπλεκόμενος θα επιλέξει, ανάλογα με τον Κυρίαρχο **Αισθητηριακό Τύπο** του και με την προσωπική του **εσωτερική αναπαράσταση** (mind map), το **ΤΙ** (δηλαδή λέξεις κλειδιά) με το **ΓΙΑΤΙ** (δηλαδή οι στόχοι) μέσω του **ΠΩΣ** (ανάλογα ρήματα).

Ζητάμε από το διδασκόμενο να σχεδιάσει το πως φαντάζεται ότι συνδέονται εννοιολογικά, χρονολογικά ή σύμφωνα με όποιο άλλο τρόπο αυτός επιλέξει, τις λέξεις κλειδιά μεταξύ τους και με το κύριο θέμα του μαθήματος.

**Δ. ΛΕΞΕΙΣ – ΕΝΝΟΙΕΣ ΓΙΑ ΤΟ "ΘΗΣΑΥΡΟΦΥΛΑΚΙΟ ΠΝΕΥΜΑΤΙΚΩΝ ΑΞΙΩΝ"**

Στόχος είναι η δημιουργία ενός **πνευματικού** θησαυροφυλακίου όπου με τη μορφή ενός ευρετηρίου αξιών θα αποθηκεύονται προς χρήση οι ηθικές, αισθητικές και άλλες πνευματικές αξίες.

Ζητάμε από το διδασκόμενο να καταγράψει στο αλφαβητικό ευρετήριο (τετράδιο) τις έννοιες – αξίες και την ταυτότητά τους. Το τετράδιο αυτό αποτελεί τμήμα του Ατομικού Φακέλου του (Portfolio).

**Ε. ΠΕΡΙΛΗΨΗ – ΣΥΜΠΕΡΑΣΜΑ**

Στόχος είναι να ασκηθεί ο εμπλεκόμενος στη χρήση ενός πολύτιμου εφοδίου , δηλαδή της ικανότητας:

1] να **ανασυνθέσει** τις λέξεις κλειδιά σε μια περίληψη της ενότητας,

2] να εξαγάγει το κύριο συμπέρασμα (**αξιολόγηση**) και

3] να μπορεί να **αναδιηγηθεί** το μάθημα με το δικό του έγκυρο και μοναδικό τρόπο.

4] να αυξήσει το **Αυτοσυναίσθημά** του (υγιής Αυτοεκτίμηση) που, σύμφωνα με έρευνες, έχει θετική συνάφεια με την επίδοσή του.

Ζητάμε από το διδασκόμενο να γράψει μια περίληψη μεγέθους μιας παραγράφου, χρησιμοποιώντας τις λέξεις – κλειδιά. Με τη βοήθεια του σχετικού κειμένου ή όχι ο εμπλεκόμενος παρουσιάζει το θέμα ενώπιον της ομάδας του.

**ΣΤ. ΣΥΝΔΕΣΗ ΜΕ ΕΝΑ ΠΡΑΓΜΑΤΙΚΟ Ή ΥΠΟΘΕΤΙΚΟ ΓΕΓΟΝΟΣ ΤΗΣ ΖΩΗΣ ΜΟΥ (Σκέψεις – Αισθήματα – Δράση)**

Στόχος να ασκηθεί ο εμπλεκόμενος στην **κατανόηση**, **αφομοίωση** και **διατήρηση** στη μνήμη του της παρεχόμενης γνώσης μέσω της σύνδεσής της με ένα υπαρκτό (τώρα ή στο παρελθόν) ή προτεινόμενο (για το μέλλον) **βιωματικό** γεγονός από την προσωπική ή κοινωνική του ζωή.

Ζητάμε από το διδασκόμενο να ανακαλέσει ή να δημιουργήσει ένα γεγονός και να καταγράψει με τη σειρά τις σκέψεις, τα συν-αισθήματα και τη δράση που βίωσε ή προτείνει σύμφωνα με τη ακολουθία:

Όπως **σκέπτομαι** έτσι **αισθάνομαι**

Όπως **αισθάνομαι** έτσι **δρω**

**Ζ.-Η. ΠΑΡΑΤΗΡΗΣΕΙΣ-ΕΡΩΤΗΣΕΙΣ ΑΥΤΟΑΞΙΟΛΟΓΗΣΗΣ**

Στόχος είναι να εκφράσει ο ίδιος ο εμπλεκόμενος **ελεύθερα** τις σκέψεις, τα συναισθήματα και τις προτάσεις του για όλα τα προηγούμενα.

Επίσης, να δημιουργήσει τις δικές του ερωτήσεις αυτοαξιολόγησης σύμφωνα με τον προσωπικό τρόπο που αντιλαμβάνεται το θέμα και να αναλάβει έτσι την ευθύνη που του ανήκει σχετικά με την μάθηση και την αξιολόγησή του. Τις ερωτήσεις αυτές μπορεί να χρησιμοποιήσει ο διδάσκων για τη αξιολόγηση της μάθησης των διδασκομένων σε επίπεδο τάξης, συλλέγοντας τις ατομικές ερωτήσεις και δημιουργώντας ένα αρχείο για την αξιολόγηση του συνόλου των μανθανόντων.

## 4.Πίνακας διαβαθμισμένων αξιολογικών κριτηρίων (Ρούμπρικα)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **3.5\_Ρούμπρικα Αξιολόγησης ΦΥ.ΠΡ.Ε.**  **Επώνυμο Αξιολογούμενου: Όνομα: Τμήμα: Μάθημα:**  **Ενότητα: Ημερομηνία:\_\_/\_\_/20­­­­­­­15 Αξιολογητής:** | | | | | | | | |
| **Κριτήρια / Επίπεδα Επίδοσης** | **Εξαιρετική επίδοση**  **4** | | | **Πολύ καλή επίδοση**  **3** | **Μέτρια επίδοση**  **2** | | **Χαμηλή επίδοση**  **1** | |
| **Κριτήριο Α: Λέξεις, έννοιες -κλειδιά*.*** | | | | | | | | |
| *Επιδιωκόμενος Μαθησιακός Στόχος:* | *Καλλιέργεια της Κριτικής, Αναλυτικής δεξιότητας. Διαχωρισμός του σημαντικού εννοιολογικού περιεχομένου από το πληροφοριακό.* | | | | | | | |
| *Αξιολόγηση :* | Έχει καταγράψει **όλες** τις διαφαινόμενες λέξεις, έννοιες- κλειδιά. | | | Στην απάντησή του εντοπίσαμε να απουσιάζει **μία** λέξη-κλειδί. | Στην απάντησή του εντοπίσαμε να απουσιάζουν **δύο-τρεις** λέξεις-κλειδί. | | Στην απάντησή του εντοπίσαμε να απουσιάζουν περισσότερες από **τρεις** λέξεις-κλειδί. | |
| **Κριτήριο Β: Διδακτικοί – Μαθησιακοί Στόχοι.** | | | | | | | | |
| *Επιδιωκόμενος Μαθησιακός Στόχος:* | | *Β1. Να επιλεγούν και περιγραφούν με* ***αισθητηριοβασισμένο*** *τρόπο οι επιδιωκόμενοι μαθησιακοί στόχοι σε επίπεδο Γνώσεων και Δεξιοτήτων, αναφέροντας το* ***Τι*** *(δραστηριότητα), το* ***Πώς*** *(συνθήκες) και το* ***Πόσο καλά*** *(κριτήρια). (Βλέπετε Πίνακα 1, 2*  *Β2. Να περιγραφεί ένας τουλάχιστον στόχος σε επίπεδο στάσεων, που θα αξιολογηθεί με ερωτηματολόγιο αυτοαναφοράς. (Βλέπετε πίνακες 1, 2)* | | | | | | |
| *Αξιολόγηση :* | | Έχει καταγραφεί **ένας τουλάχιστον στόχος σε** επίπεδο **γνώσεων** και ένας σε **δεξιοτήτω**ν με αισθητηριοβασισμένο τρόπο.  Και έχει περιγραφεί ένας τουλάχιστον στόχος σε επίπεδο στάσεων. | | Έχει καταγραφεί **ένας τουλάχιστον** στόχος σε επίπεδο γνώσεων και ένας σε δεξιοτήτων όμως,  **όχι** αισθητηριοβασισμένα. | | Έχει καταγραφεί **ένας** **μόνο** στόχος σε επίπεδο γνώσεων όμως,  **όχι** αισθητηριοβασισμένα. | | Δεν έχει καταγραφεί ούτε ένας στόχος . |
| **Επίπεδα Επίδοσης :** | | **Εξαιρετική επίδοση**  **4** | | **Πολύ καλή επίδοση**  **3** | | **Μέτρια επίδοση**  **2** | | **Χαμηλή επίδοση**  **1** |
| **Κριτήριο Γ: Νοητικός Χάρτης.** | | | | | | | | |
| *Επιδιωκόμενος Μαθησιακός Στόχος:* | Η δημιουργία εποπτείας, κυρίως για τους Οπτικούς Αισθητηριακούς Τύπους, με τη σχεδίαση ενός σχεδιαγράμματος ή ζωγραφιάς το ΤΙ (λέξεις-κλειδί), με το Γιατί ( μαθησιακοί στόχοι) και Πως (ανάλογα ρήματα). | | | | | | | |
| *Αξιολόγηση:* | Έχουν καταγραφεί **όλες** οι λέξεις-κλειδιά και έχουν συνδεθεί με το νοηματικό περιεχόμενό τους. | | | Απουσιάζει από το νοητικό χάρτη **μία** λέξη-κλειδί, αλλά οι υπόλοιπες έχουν συνδεθεί με το περιεχόμενό τους. | Απουσιάζουν από το νοητικό χάρτη **δύο ή περισσότερες** λέξεις-κλειδί. | | Δεν υπάρχει νοητικός χάρτης ή αυτός που υπάρχει δεν περιέχει λέξεις-κλειδί. | |
| **Κριτήριο Δ: Λέξεις- έννοιες για το «Θησαυροφυλάκιο πνευματικών αξιών».** | | | | | | | | |
| *Επιδιωκόμενος Μαθησιακός Στόχος:* | Να καταγραφούν λέξεις και έννοιες διαχρονικού πνευματικού, επιστημονικού, ηθικού, αισθητικού ή άλλου αξιακού περιεχομένου σε ένα αλφαβητάριο για μελλοντική αναφορά και αναστοχασμό. | | | | | | | |
| *Αξιολόγηση :* | Έχουν καταγραφεί **τρεις τουλάχιστον** λέξεις. | | | Έχουν καταγραφεί **δύο** λέξεις. | Έχει καταγραφεί **μία** λέξη. | | Δεν υπάρχει καταγραφή. | |
| **Κριτήριο Ε: Περίληψη-Συμπέρασμα.** | | | | | | | | |
| *Επιδιωκόμενος Μαθησιακός Στόχος:* | Να αποκτηθεί η δεξιότητα της σύνθεσης, με τη χρήση ρημάτων, των λέξεων –κλειδί σε μία εννοιολογικά πλήρη παράγραφο του περιεχομένου της μελετώμενη ενότητας, η οποία να αποτελεί την περίληψη της και να περιέχει το κύριο συμπέρασμα. | | | | | | | |
| *Αξιολόγηση* | Περιέχονται **όλες** οι λέξεις-κλειδί. | | | Απουσιάζει **μία** λέξη κλειδί. | Απουσιάζουν **δύο** λέξεις-κλειδί. | | Δεν υπάρχει περίληψη. | |
| **Κριτήριο ΣΤ: Σύνδεση με ένα πραγματικό ή υποθετικό γεγονός της ζωής μου.** | | | | | | | | |
| *Επιδιωκόμενος Μαθησιακός Στόχος:* | Να ασκηθεί ο διδασκόμενος όχι μόνο στην ανάκληση της γνώσης που αποκτήθηκε αλλά και στην Κατανόηση, Αφομοίωση και Διατήρηση στη μνήμη του περιεχομένου της ενότητας με το  να συνδεθεί το περιεχόμενο της ενότητας είτε  α) με ανάκληση ενός πραγματικού γεγονότος όπου η αξιοποίηση των γνώσεων που αποκτήθηκαν εδώ να βελτίωνε την τότε κατάσταση είτε  β) με ένα μελλοντικό υποθετικό γεγονός που θα συνέβαινε παρόμοιο βελτιωτικό αποτέλεσμα. | | | | | | | |
| *Αξιολόγηση:* | Αναφέρεται ένα γεγονός και συνδέεται με το περιεχόμενο της ενότητας, απολύτως στο 100%. | | | Αναφέρεται ένα γεγονός και συνδέεται με το περιεχόμενο της ενότητας, στο 80%. | Αναφέρεται ένα γεγονός αλλά δεν φαίνεται η σύνδεσή του με το περιεχόμενο της ενότητας. | | Δεν αναφέρεται γεγονός. | |
| **Επίπεδα Επίδοσης** | **Εξαιρετική επίδοση**  **4** | | | **Πολύ καλή επίδοση**  **3** | **Μέτρια επίδοση**  **2** | | **Χαμηλή επίδοση**  **1** | |
| **Κριτήριο Ζ: Παρατηρήσεις- Ερωτήσεις Αυτοαξιολόγησης.** | | | | | | | | |
| *Επιδιωκόμενος Μαθησιακός Στόχος:* | Να καταγραφούν από τον μανθάνοντας τρεις τουλάχιστον ερωτήσεις «αντικειμενικού» (κλειστού ) τύπου με τις απαντήσεις των οποίων ο ίδιος θεωρεί ότι θα άξιζε τη μέγιστη βαθμολογία. | | | | | | | |
| *Αξιολόγηση:* | Καταγράφηκαν **τρεις τουλάχιστον** ερωτήσεις και ανήκουν **όλες** στην κατηγορία των «αντικειμενικών» (κλειστών). | | | **Καταγράφηκαν τρεις τουλάχιστον** ερωτήσεις και ανήκουν **δύο ή λιγότερες**  στην κατηγορία των «αντικειμενικών» (κλειστών). | Καταγράφηκαν **δύο ή λιγότερες** ερωτήσεις και μόνο **μία** ανήκει στην κατηγορία των «αντικειμενικών». | | **Ουδεμία** ερώτηση αντικειμενικού τύπου. | |
| **Η. Τελικό συμπέρασμα.** *(Προκύπτει από την άθροιση των ανωτέρω.)* | | | | | | | | |
| Γενικός Σκοπός του ΦΥ.ΠΡ.Ε : | | | | Ο συγγραφέας να είναι, με απόλυτη βεβαιότητα (100%), σε θέση (100%) να σχεδιάσει με επιστημονικώς παιδαγωγικό τρόπο ένα Σενάριο Διδασκαλίας και να πραγματοποιήσει με επιτυχία μία Μικροδιδασκαλία (Πρακτική Άσκηση Διδασκαλίας ΠΑΔ). | | | | |
| *Αξιολόγηση:* | | | Θεμελιώνεται (100%) ότι ο συγγραφέας είναι σε θέση (100%) να σχεδιάσει με επιστημονικώς παιδαγωγικό τρόπο ένα Σενάριο Διδασκαλίας και να πραγματοποιήσει με επιτυχία μία Μικροδιδασκαλία (Πρακτική Άσκηση Διδασκαλίας ΠΑΔ). | Προκύπτει ότι κατά πάσα πιθανότητα(80%) ο συγγραφέας είναι σε θέση (100%) να σχεδιάσει με επιστημονικώς παιδαγωγικό τρόπο ένα Σενάριο Διδασκαλίας και να πραγματοποιήσει με επιτυχία μία Μικροδιδασκαλία (Πρακτική Άσκηση Διδασκαλίας ΠΑΔ). | Προκύπτει ότι ενδεχομένως (60%) ο συγγραφέας θα είναι σε θέση (80%), μετά από συνεχιζόμενη μελέτη, να σχεδιάσει με επιστημονικώς παιδαγωγικό τρόπο ένα Σενάριο Διδασκαλίας και να πραγματοποιήσει με επιτυχία μία Μικροδιδασκαλία (Πρακτική Άσκηση Διδασκαλίας ΠΑΔ). | | Δεν προκύπτει ότι ο συγγραφέας είναι σε θέση να σχεδιάσει με επιστημονικώς παιδαγωγικό τρόπο ένα Σενάριο Διδασκαλίας και να πραγματοποιήσει με επιτυχία μία Μικροδιδασκαλία (Πρακτική Άσκηση Διδασκαλίας ΠΑΔ). | |
| **Αθροιστική Βαθμολογία :** | | |  |  |  | |  | |
| **Συνολική βαθμολογία:** | | | | | | | \_\_\_\_Χ100 /28 = | |

## 4.ΠΑΡΑΡΤΗΜΑ

|  |  |  |  |
| --- | --- | --- | --- |
| **Πίνακας 1: Ρήματα διατύπωσης γνωστικών στόχων** *(Mager R., 1985,Διδακτικοί στόχοι και διδασκαλία, σελ. 20)* | | | |
| **Λέξεις που επιτρέπουν πολλές ερμηνείας (μη αισθητηριοβασισμένες)** | | **Λέξεις που επιτρέπουν λίγες ερμηνείας (αισθητηριοβασισμένες)** | |
| Να γνωρίζει, να καταλαβαίνει, να καταλαβαίνει πραγματικά, να γνωρίζει να εκτιμάει, να γνωρίζει να εκτιμάει ολοκληρωτικά, να καταλαβαίνει τη σημασία ενός πράγματος, να βρίσκει ευχαρίστηση, να πιστεύει, να δείχνει εμπιστοσύνη, να εσωτερικεύει. | | Να γράφει, να λέει απέξω, να κατονομάζει, να διακρίνει, να λύνει, να κατασκευάζει, να φτιάχνει, να συγκρίνει, να αντιπαραθέτει, να χαμογελά, να αντιστοιχίζει, κ.λ.π. | |
| **Πίνακας 2 : Επίπεδα Δυσκολίας των Αντικειμενικών Στόχων** | | | |
| **Β1. Γνωστικοί (Mager)**  6. Αξιολόγηση (κρίση με βάση αντικειμενικά και έγκριτα κριτήρια, Αιτιολόγηση)  5. Σύνθεση (σύνθεση γνώσεων σε νέο όλο)  4. Ανάλυση (αποσύνθεση όλου στα συστατικά)  3. Εφαρμογή (αξιοποίηση γνώσης σε νέες καταστάσεις)  2. Κατανόηση (σύλληψη του περιεχομένου)  1.Γνώση (ανάκληση, απομνημόνευση) | **Β2. Συναισθηματικοί (Krathwell)**  5. Χαρακτηρισμός με μία Αξία η σύστημα αξιών (καθοδηγεί τη συμπεριφορά σταθερά και τυπικά)  4. Οργάνωση (ιδεών και αξιών σε σταθερό σύστημα, στάση Ζωής)  3. Αξιολόγηση (απλή αποδοχή μίας αξίας μέχρι δέσμευση)  2. Αντίδραση (ενεργός συμμετοχή, ικανοποίηση, εθελοντική συμμετοχή)  1. Πρόσληψη (προθυμία, προσοχή) | | **Γ3. Ψυχοκινητικοί (Δράση, Συμπεριφορά, Δεξιότητες)**  Αξιολογούνται με ερωτηματολόγια αυτοαναφοράς. |
| **Πίνακας 3: Ερωτήσεις Αντικειμενικού Τύπου («Κλειστές» ερωτήσεις)** | | | |
| 1. Πολλαπλή επιλογή Π.Ε. 2. Σωστό ή Λάθος Σ-Λ 3. Αντιστοίχιση ΑΝ 4. Τακτοποίηση ή εύρεση σειράς ΤΑΚ 5. Συμπλήρωση μέσω επιλογής ΣΥΜ 6. Σύντομη απάντηση ΣΥΝ. ΑΠΑ. | | | |

|  |
| --- |
| **Πίνακας 4: Ενεργητικές Εκπαιδευτικές Τεχνικές** |
| Εισήγηση Εμπλουτισμένη με :   1. Ερωτήσεις, 2. Σωκρατικοί διάλογοι, 3. Μεταφορές και Αναλογίες, 4. Εργασία σε Ομάδες, 5. Παιχνίδι ρόλων, 6. Χάρτης εννοιών, 7. Επίλυση προβλήματος, |

|  |
| --- |
| **Πίνακας 5: Παράδειγμα διατύπωσης αντικειμενικού στόχου και δημιουργία αντίστοιχης αυτοαξιολογικής ερώτησης.** |
| **Κριτήριο Α: Λέξεις, έννοιες -κλειδιά*.*** |
| *Επιλογή στόχου και διατύπωση σχετικής αντικειμενικής ερώτησης.*  *Ας υποθέσουμε ότι επιλέγουμε ως μαθησιακό στόχο σε επίπεδο γνώσεων το πρώτο επίπεδο δυσκολίας:*  1.Γνώση (ανάκληση, απομνημόνευση).  Ας δούμε ένα καλά διατυπωμένο στόχο σύμφωνα με τον Mager, (1975). (βλέπετε το συνημμένο 3.7\_Διατύπωση Μαθησιακών στόχων).  Θα πρέπει να περιγράψουμε με ακρίβεια, (αισθητηριοβασισμένα), πληρότητα και συνοπτικά:  α) την Δραστηριότητα ( τι πρέπει να κάνει ο αξιολογούμενος),  β) τις Συνθήκες (κάτω από τις οποίες θέλω να μπορεί να το κάνει), καθώς και  γ) το Κριτήριο ( πόσο καλά προσδοκώ να το κάνει για να αριστεύσει).  Προχωρήστε στην ανάγνωση του κειμένου που ακολουθεί. |
| *Επιλογή στόχου*  Ο μανθάνων, μετά από την μελέτη της Μαθησιακής Γραμμής 3 (η οποία, σημειωτέον, αξιολογείται ηλεκτρονικά μέσα από τα στατιστικά που παρέχει στον διδάσκοντα η ίδια η πλατφόρμα eclass), να είναι σε θέση, εργαζόμενος στο σπίτι του (Συνθήκες) να κατονομάσει- προφορικώς ή γραπτώς (Δραστηριότητα) , όλες τις διαφαινόμενες από εμένα λέξεις- έννοιες-κλειδιά. (στην περίπτωση που καταγράψει και άλλες πλέον όσων έχω επιλέξει εγώ, αφού τεκμηριώσει την επιλογή του, αξιολογούνται και αυτές θετικά ισοσταθμίζοντας τυχόν ελλείψεις από εκείνες που επέλεξα εγώ ως διδάσκων).  **Ερώτηση για την Αποκλίνουσα παραγωγή λόγου**  Ερώτηση1: *Διατύπωση ερώτησης ανοικτού τύπου -εκτενής ή σύντομη ελεύθερη απάντηση.(Όπως συνήθως γίνεται παρά το μειονέκτημα της μη αντικειμενικότητας στην αξιολόγησης και την άδικη αξιολόγησης εκείνων που δεν διαθέτουν επάρκεια στη διαχείριση του λόγου ενώ έχουν κατακτήσει το γνωστικό στόχο, όπως π.χ τα άτομα με δυσλεκτικά χαρακτηριστικά)*   * Αναγράψτε τις λέξεις –κλειδιά που αναγνωρίζεται στο κείμενο που διαβάζετε, στο λήμμα Α στο ΦΥ.ΠΡ.Ε που σας δόθηκε.   Τώρα ας δούμε μερικές από τις δυνατές ερωτήσεις αξιολόγησης της Συγκλίνουσας παραγωγής λόγου (3.4), με τις οποίες σας παροτρύνουμε να εργαστείτε προς το σκοπό της υλοποίησης της «Αξιολόγησης για τη Μάθηση» και όχι της δήθεν αξιολόγησης της Μάθησης.  *Μετατροπή της ανοικτής ερώτησης σε αντικειμενικού τύπου (κλειστή) ερώτηση. (βλέπετε το συνημμένο 3.4\_μορφές ερωτήσεων κλειστού τύπου).*  *Ερώτηση 1. 1: πολλαπλή επιλογή.*   * *Από τις λέξεις που ακολουθούν βάλτε σε κύκλο εκείνες (περισσότερες από μία) που θεωρείτε ότι ανήκουν στην κατηγορία των λέξεων –κλειδί τεκμηριώνοντας την επιλογή σας με το διότι….*   *Ερώτηση 1.2. : Σωστό ή Λάθος;*   * *Σημειώστε με Σ ή Λ δίπλα σε κάθε πρόταση που ακολουθεί σύμφωνα με το εάν θεωρείτε ότι ανήκει στην κατηγορία των Σωστών ή Λαθεμένων, αντιστοίχως.*   *Ερώτηση 1.3. : Αντιστοίχιση*   * *Αντιστοιχίστε τις λέξεις της αριστερής στήλης με τις εννοιολογικά αντίστοιχες λέξεις της δεξιάς στήλης.*   *Ερώτηση 1. 4: Τακτοποίηση ή εύρεση σειράς.*   * *Τοποθετείστε σε χρονολογική ( ή άλλη) σειρά τις λέξεις που ακολουθούν.*   *Ερώτηση 1. 5. : Συμπλήρωση μέσω επιλογής*   * *Από τις λέξεις που ακολουθούν επιλέξτε εκείνη που ταιριάζει στο κείμενο που ακολουθεί.*   *«Καλλιέργεια της α) \_\_\_\_\_\_\_\_\_\_Αναλυτικής δεξιότητας. Διαχωρισμός του σημαντικού εννοιολογικού περιεχομένου από το πληροφοριακό.»*  *Α)Κριτικής, β) Κατάλληλης, γ) Σημαντικής, Δ) Κατάλληλης.*  *Ερώτηση1. 6. : Σύντομη απάντηση.*   * *Στην φράση που ακολουθεί συμπληρώστε τις λέξεις που λείπουν: «Επιδιωκόμενος μαθησιακός στόχος της ανεύρεσης των λέξεων-κλειδί είναι η Καλλιέργεια της \_\_\_\_\_\_\_\_\_\_Αναλυτικής δεξιότητας. Διαχωρισμός του σ\_ \_ \_ ν \_ι\_ \_ \_ εννοιολογικού περιεχομένου από το πληροφοριακό.»*     *Σημείωση:*  *Υπενθυμίζω ότι η μορφή των ερωτήσεων που θα επιλέξετε να κατασκευάσετε οφείλει να είναι σε συνάρτηση με το επίπεδο δυσκολίας του γνωστικού στόχου που επιλέξατε. Κάθε ανοικτή ερώτηση μπορεί να μετατραπεί σε αντικειμενικού τύπου.*  *Φροντίστε να διδάσκετε στο επίπεδο δυσκολίας των στόχων που επιλέξατε.*  *Ποτέ μην διδάσκεστε σε ένα χαμηλότερο επίπεδο στόχων από εκείνο που επιχειρείτε να αξιολογήσετε.*  *Χαράλαμπος Τσίρος*  *Καλή επιτυχία.* |

Παρατηρήσεις:

| **Μάθημα:**    **Ενότητα:**  .  **Πηγές:** | *Α.ΣΠΑΙ.Τ.Ε.*  *Ε.Π.ΠΑΙ.Κ.*  *Παράρτημα Πελοποννήσου*  *Διδάσκων: Δρ. Χ. Τσίρος* | | **Α/Α Φύλλου:**  **Είδος Φύλλου:** **Θεω. Εμπ. Αξ.**  **Ημερομηνία:** \_\_/\_\_/\_\_\_\_  **Όνομα:** **Επώνυμο:** |
| --- | --- | --- | --- |
|  |  |  | |

**ΦΥΛΛΟ ΠΡΩΤΟΤΥΠΗΣ ΕΡΓΑΣΙΑΣ (ΦΥ.ΠΡ.Ε.)**

| **Α. ΛΕΞΕΙΣ – ΚΛΕΙΔΙΑ** | **Β. ΜΑΘΗΣΙΑΚΟΙ ΣΤΟΧΟΙ**  **Β1. Σε επίπεδο γνώσεων**  6. να αξιολογώ  5. να εφαρμόζω  4. να συνθέτω  3. να αναλύω  2. να κατανοώ  1. να γνωρίζω  **Β2. Σε επίπεδο στάσεων**  **Β3 Σε επίπεδο Δεξιοτήτων** |
| --- | --- |

**Γ. ΣΧΕΔΙΑΓΡΑΜΜΑ ΜΑΘΗΜΑΤΟΣ**

**Δ. ΛΕΞΕΙΣ – ΕΝΝΟΙΕΣ ΓΙΑ ΤΟ "ΘΗΣΑΥΡΟΦΥΛΑΚΙΟ ΠΝΕΥΜΑΤΙΚΩΝ ΑΞΙΩΝ**

**Ε. ΠΕΡΙΛΗΨΗ – ΣΥΜΠΕΡΑΣΜΑ**

**ΣΤ. ΣΥΝΔΕΣΗ ΜΕ ΕΝΑ ΠΡΑΓΜΑΤΙΚΟ Ή ΥΠΟΘΕΤΙΚΟ ΓΕΓΟΝΟΣ ΤΗΣ ΖΩΗΣ ΜΟΥ (Σκέψεις – Αισθήματα – Δράσεις)**

**Ζ. ΠΑΡΑΤΗΡΗΣΕΙΣ**

**Η. ΕΡΩΤΗΣΕΙΣ ΑΥΤΟΑΞΙΟΛΟΓΗΣΗΣ**

1. [↑](#endnote-ref-2)
2. Ερευνητικά πορίσματα πρόσφατων μελετών αναφορικά με τη συνάφεια ανάμεσα στις μεταγνωστικές δεξιότητες και στις σχολικές επιδόσεις των μαθητών έχουν καταδείξει το γεγονός ότι: όσο περισσότερο εμπλέκεται ο διδασκόμενος στο ΤΙ (ύλη) και στο ΓΙΑΤΙ (στόχοι) της διδασκαλίας, τόσο πιο ικανοποιημένος, κινητοποιημένος, και άρα αποτελεσματικός γίνεται ο ίδιος. Ως μεταγνώση εννοούμε τη γνώση του πως μαθαίνω καλύτερα. [↑](#footnote-ref-2)